Ɗan jarida shi ne mai samo labarai yana yaɗawa a gidajen talabijin, rediyo da kuma jaridu. Ana samun Ɗan jarida mai zaman kansa ko kuma wanda zai rinka yima wata kafar yaɗa labarai, Rediyo ko Talabijin aiki. Akwai ire-iren Yan jaridu kamar, Mai rahoto (wanda yake bincike kuma ya rubuta sannan ya kawo rahoto.) Yan jaridu suna rubuta labarai da sharhi ga kafafen yada labaru. Suna yin bincike ne da hira da mutane da tambayoyi wajen rubuta labaru da rahotanninsu. Dolene masu rubuta labarai da sharhi su zama masu fadin gaskiya. Fadin gaskiya yana da matukar muhimmancin gaske ga aikin jarida. Idan Ɗan jarida ya zama baya fadin gaskiya a labaransa ko kuma rahotanninsa to yakan fuskanci hukunci na dakatarwa ko ma kora baki ɗaya. . Sau tari Yan Jarida kan samu kawunansu a hadurra, musamman ma wajen da ake samun rikicin ta'addanci ko fagen yaki. Hakanan daga cikin hadari na aikin jarida akwai rashin samun 'yancin yin aikin rahoto a wasu kasashe. Wani Kwamiti mai kare 'Yan Jarida ya yi rahoton cewa daga 1 ga Disamba na 2010, akwai 'yan jaridu 145 da ke a daure a jarum a fadin duniya.